open-index/open-wikipedia-markdown huggingface dataset:
Alphonse Matejka

**Alphonse Matejka**, nado en Sankt Gallen o 9 de xaneiro de 1902 e finado en La Chaux-de-Fonds o 27 de outubro de 1999, foi un occidentalista suízo de orixe checa.​

## Traxectoria 
Os Matejka eran orixinarios de Wischkovitz (Bohemia). O seu pai chegou a Suíza antes de 1900, quizais debido á falta de oportunidades laborais na República Checa. Concedéuselle a cidadanía suíza en 1915. O seu fillo Alphonse naceu en San Galo o 9 de xaneiro de 1902. Pasou os seus últimos anos como estudante na sección mercantil da escola cantonal onde fundou un sindicato de estudantes co nome de Industria Sangallensis.

Debido á súa habilidade lingüística, logrou conseguir un traballo en  Reichenbach &  Co. Esa empresa trasladaríao máis tarde á súa filial en París. Alí coñeceu á súa esposa, Jeanne  Bellanger. A parella casou en 1928. Nos anos 30 trasladouse a Zürich e logo a Ámsterdam en 1936, regresando a Suíza para instalarse finalmente en La Chaux-de-Fonds onde conseguiu un traballo na industria reloxeira.

## Interlingüística 
Alphonse Matejka falaba varias linguas romances e xermánicas. Tamén se desenvolvía en ruso, podendo escribir para unha revista rusa e mesmo traducir a ese idioma para a Academia de Ciencias de Rusia.

Comprometeuse co movemento idista. Con todo, comezou a apoiar o occidental en 1937.

En 1942 publicou a primeira edición do libro de texto *OCCIDENTAL die internationale Welthilfssprache*. Este libro baseábase nas obras de Joseph Gär e Ric  Berger. Despois de cambiar o nome do idioma a interlingue, escribiu e actualizou o libro *Interlingue die natürliche Welthilfssprache, für Millionen geschaffen, von Millionen verstanden. Vollständiger Lehrgang en 20 Lektionen*.

Tamén foi editor principal de *Cosmoglotta* durante varios anos.

## Notas 
## Véxase tamén 
### Ligazóns externas 
* sitio oficial de Interlingue-Union 
* Bibliotheca Occidental (en occidental/intelingue) 
* Cosmoglotta 
* Auli Occidental Wiki
A Boy Called Christmas

***A Boy Called Christmas*** é un filme británico de 2021 dirixido por Gil Kenan a partir dun guión de Ol Parker e Kenan, á súa vez baseado no libro homónimo de 2015 escrito por Matt Haig. O filme estreouse o 26 de novembro de 2021 no Reino Unido, Australia, Nova Zelandia, Francia, Alemaña e a China a través de StudioCanal, mentres que en Netflix estreouse no resto de lugares o 24 de novembro de 2021. O filme recibiu valoracións positivas por parte da crítica.

## Personaxes 
* Henry Lawfull como Nikolas a.k.a. "Christmas"
* Stephen Merchant como a voz de Miika, un rato
* Michiel Huisman como Joel
* Zoe Colletti como Truth Pixie
* Kristen Wiig como tía Carlotta
* Sally Hawkins como nai Vodol
* Toby Jones como pai Topo
* Indica Watson como Little Noosh
* Maggie Smith como tía Ruth
* Joel Fry como Matt
* Isabella O’Sullivan como Andrea
* Eden Lawrence como Patrick
* Ayomide Garrick como Moppet
* Rishi Kuppa como Little Kip
* Jim Broadbent como o rei
* Rune Temte como Anders

## Notas 
## Véxase tamén 
### Ligazóns externas 
*
7 Prisioneiros

***7 Prisioneiros*** é un filme brasileiro de 2021 dirixido por Alexandre Moratto a partir dun guión de Moratto e Thayná Mantesso. O filme está protagonizado por Christian Malheiros e Rodrigo Santoro e estreouse na 78ª edición do Festival Internacional de Cinema de Venecia o 6 de setembro de 2021. Estreouse en Netflix o 5 de novembro de 2021.

## Sinopse 
Mateus, de 18 anos, abandona o campo na procura dunha oportunidade de traballo nun depósito de chatarra de São Paulo. Unha vez alí, Mateus e algúns outros rapaces son vítimas dun sistema de traballo análogo á escravitude moderna rexentado por Luca, o que obriga a Mateus a tomar a difícil decisión de traballar para o home que o escravizou ou arriscar o seu futuro e o da súa familia se non é cómplice.

## Personaxes 
* Christian Malheiros como Mateus
* Rodrigo Santoro como Luca
* Bruno Rocha
* Vitor Julian como Ezequiel
* Lucas Oranmian como Isaque
* Cecília Homem como Mello
* Dirce Thomaz

## Notas 
## Véxase tamén 
### Ligazóns externas 
*
Monster House (filme)

***Monster House*** é un filme estadounidense de 2006 dirixido por Gil Kenan a partir dun guión de Dan Harmon, Rob Schrab e Pamela Pettler. Conta a historia dunha casa encantada durante o Halloween. O filme conta coas voces de Mitchel Musso, Sam Lerner, Spencer Locke, Steve Buscemi, Maggie Gyllenhaal, Kevin James, Nick Cannon, Jason Lee, Fred Willard, Jon Heder, Catherine O'Hara e Kathleen Turner. Foi o primeiro filme de animación por ordenador producido por Sony Pictures Imageworks.

## Personaxes 
* Mitchel Musso como D.J. Walters
* Sam Lerner como Charles "Chowder" 
* Spencer Locke como Jenny Bennett
* Steve Buscemi como Horace Nebbercracker
* Maggie Gyllenhaal como Elizabeth "Zee" 
* Kevin James como Oficial de policía Landers
* Nick Cannon como Oficial de policía Lister
* Jon Heder como Reginald "Skull" Skulinski
* Jason Lee como Bones
* Catherine O'Hara como Mrs. Walters (acreditado como "Mamá")
* Fred Willard como Mr. Walters (acreaditada como "Papá")
* Kathleen Turner como Constance "the Giantess" Nebbercracker

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Quattro metà

***Quattro metà*** é un filme italiano de 2022 dirixido por Alessio Maria Federici, escrito por Martino Coli e protagonizado por Matilde Gioli, Giuseppe Maggio, Ilenia Pastorelli e Matteo Martari.

## Elenco 
* Matteo Martari como Matteo
* Matilde Gioli como Giulia
* Giuseppe Maggio como Dario
* Ilenia Pastorelli como Chiara
* Flavio Furno como Luca
* Marta Gastini como Sara
* Nicola Lagioia como escritor
* Marta Malvestiti como Stella
* Tommaso Basili como Alberto

## Notas 
## Véxase tamén 
### Ligazóns externas 
*
Branca de Évreux

**Branca de Évreux**, nada en 1331 ou 1333 e finada en 1398, foi princesa de Navarra e raíña consorte de Francia (1349 - 1350).

## Traxectoria 
### Orixes familiares 
Filla dos reis Filipe III de Évreux e Xoana II de Navarra, era neta paterna do príncipe Lois de Évreux e Margarida de Artois, e por liña materna de Lois X de Francia e Margarida de Borgoña. Era irmá do rei Carlos II de Navarra.

### Destino 
En virtude dos pactos polos que a súa nai conseguiu ser recoñecida raíña de Navarra, foi prometida con Xoán II. Pero a morte de Xoana de Borgoña, a primeira esposa de **Filipe IV de Francia**, fixo que este casase con Branca o 29 de xaneiro de 1349 en Brie-Comte-Robert, preto de París.

Este matrimonio durou moi pouco, un ano, xa que no momento do seu casamento o rei francés xa tiña 56 anos.

Foi nomeada 17a Gran Mestra da Organización Secreta, Priorato de Sión. Interesouse pola alquimia e promoveu a Nicolas Flamel, o seguinte Gran Mestre da Loxa.

Branca rexeitou un novo matrimonio co rei Afonso XI de Castela e morreu o 5 de outubro de 1398 no castelo de Neaufles e foi enterrada na catedral de Saint-Denis da capital francesa.

## Véxase tamén 
### Bibliografía 
*
Recursos fónicos

Os **recursos fónicos** son aquelas figuras retóricas que xogan co son e a musicalidade das palabras. Estas provocan que sexa máis sinxela a memorización, polo que son moi comúns nos anuncios publicitarios. Con elas captan a atención do espectador e provocan nel unha necesidade de obter determinado produto. 

Este tipo de técnica é máis efectiva nun medio oral (como a televisión ou radio) que nun medio escrito (prensa, carteis…), xa que no primeiro escoitamos a voz dun personaxe, a súa entoación, que sentimentos transmite… e podemos captar máis sinxelamente que pretende o anunciante.

As figuras que se empregan máis son as que repiten, xa sexa un son ou unha palabra e hai dous subgrupos: as que repiten elementos idénticos ou semellantes.

* **Figuras de repetición de elementos idénticos**: aliteración, asonancia, anadiplose, diácope, diseminación, epanadiplose, epífora, xeminación, polisíndeto...

* **Figuras de repetición de elementos semellantes**: derivación, gradación, paronomasia, pleonasmo, políptoto...

## Notas
Augusto Loredo

**Augusto Loredo Martínez**, nado en Vigo cara a 1876 e finado na mesma cidade o 16 de abril de 1932, foi un comerciante e político galego.

## Traxectoria 
A finais de 1894 fíxose cargo da dirección de *La República* con Avelino Rodríguez Elías. En 1895 emigrou a Paraguai, onde se dedicou aos negocios. Retornou a Vigo en 1924. Militante do PSOE. Nas eleccións municipais do 12 de abril de 1931 foi elixido concelleiro. Foi primeiro tenente alcalde e alcalde accidental. Foi deputado provincial e vicepresidente da Deputación de Pontevedra. Finou en Vigo o 16 de abril de 1932.

## Vida persoal 
Casou con Emma Arias Nievas, que finou en 1926, e foi pai de Elisa Loredo Arias.

## Notas 
## Véxase tamén 
### Bibliografía 
*
Curry xaponés

O **curry xaponés** (en ; *karē*) é un dos pratos máis populares do Xapón. Adoita servirse xunto con arroz e *tonkatsu* ou outros acompañamentos, como , mais tamén existen pratos baseados en curry que non empregan arroz, como *karē udon* (fideos grosos) ou *karē-pan* (pan de curry), se ben non son tan populares como o curry con arroz. O mollo de curry en si é menos especiado que o seu equivalente indio. Hai variedades que varían dende un sabor máis suave e doce até outras moi picantes.

Para elaborar o curry xaponés emprégase unha ampla variedade de vexetais e carnes. As verduras básicas son as cebolas, as cenorias e as patacas. Respecto á carne, a de vitela, porco, polo e ás veces pato son as máis populares. O *katsu-karē* é un *tonkatsu* (porco apanado fritido troceado) con mollo de curry.

O curry foi introducido no Xapón polos ingleses durante a era Meiji (1869–1913), época na que a India estaba baixo administración británica. O prato fíxose popular e pasou a estar dispoñible en supermercados e restaurantes a finais dos anos 1960. Foi adaptado dende a súa introdución, e o seu consumo é tan xeneralizado que pode considerarse un prato nacional.

## Notas 
## Véxase tamén 
### Bibliografía 
* 
* 
* 

### Outros artigos 
* Gastronomía do Xapón
The Last Duel (filme de 2021)

***The Last Duel*** é un filme británico-estadounidense de 2021 dirixido por Ridley Scott a partir dun guión de Nicole Holofcener, Ben Affleck e Matt Damon. Baséase no libro de 2004 *The Last Duel: A True Story of Trial by Combat in Medieval France* escrito por Eric Jager. Ambientado na Francia medieval, o filme está protagonizado por Damon como Jean de Carrouges, un cabaleiro que reta ao seu antigo amigo, o escudeiro Jacques Le Gris (Adam Driver) a un xuízo por combate logo de que a muller de Jean, Marguerite (Jodie Comer), acusase a Jacques de violala. Os eventos que conducen ao xuízo están divididos en tres capítulos diferentes, reflectindo as perspectivas contraditorias dos tres personaxes principais. Affleck tamén forma parte do elenco, interpretando o Conde Pierre d'Alençon.

## Personaxes 
* Matt Damon como Sir Jean de Carrouges
* Adam Driver como Jacques Le Gris
* Jodie Comer como Marguerite de Carrouges
* Ben Affleck como Pierre d'Alençon
* Harriet Walter como Nicole de Buchard
* Alex Lawther como Rei Carlos VI
* Serena Kennedy as Raíña Isabel
* Marton Csokas como Crespin
* Željko Ivanek como Le Coq
* Tallulah Haddon como Marie
* Bryony Hannah como Alice
* Nathaniel Parker como Sir Robert de Thibouville
* Sam Hazeldine como Thomin du Bois
* Michael McElhatton como Bernard Latour
* Oliver Cotton como Jean de Carrouges III
* Clive Russell como tío do rei
* Adam Nagaitis como Adam Louvel
* Bosco Hogan como sacerdote
* Clare Dunne como Ceila
* Caoimhe O'Malley como Elizabeth

## Notas 
## Véxase tamén 
### Ligazóns externas 
*
Joaquín de la Sagra

**Joaquín María José Dionisio Francisco Borja de la Sagra Perís**, nado na Coruña o 9 de outubro de 1784 e finado en Montevideo o 26 de marzo de 1851, foi un xurista e político galego.

## Traxectoria 
Fillo de Lorenzo Martínez de la Sagra (procedente dunha familia de Xaén, con intereses comerciais no río da Prata) e Antonia Rodríguez Perís, foi irmán de Ramón de la Sagra. Con dezaseis anos emigrou a Uruguai. Pertenceu á masonaría e introduciuse nos círculos masónicos do Uruguai, chegando a Mestre da loxa "Perfeita Amizade” e en 1827 pertencía tamén a "Les Amis de la Patrie". Foi membro e refundador en 1818 do Hospital de Caridad e Casa de Expósitos de Montevideo. En 1821 era Secretario da Hermandad de Caridad. Foi membro do Consello de Estado e da Asemblea de Notables. Contribuíu á independencia do Uruguai, durante o sitio grande de Montevideo creou un corpo de voluntarios que mandou el mesmo co grao de coronel.

O 13 de xullo de 1839 foi nomeado membro do Tribunal de Xustiza. En 1848 formou parte da Asociación Nacional.

## Notas 
## Véxase tamén 
### Bibliografía 
* 
### Ligazóns externas 
* Joaquín de la Sagra y Periz. Filántropo, jurista, político y masón. Hijo de Santistebeño y prohombre del Uruguay
* Joaquín De la Sagra y Periz
Interlingüística

A **interlingüística** é unha rama da lingüística comparada que estuda como é posible a comunicación entre persoas que non falan a mesma lingua, moitas veces grazas a unha lingua construída como auxiliar ou a comparacións entre unha lingua e outra, aproveitando os universais lingüísticos, o posible semellanza xenética de linguas ou préstamos. Os principais estudos céntranse na descrición ou creación de linguas internacionais.

A interlingüística clasificou as linguas auxiliares para distinguilos dos pidgins e fenómenos similares. Por unha banda, distingue entre linguas internacionais xurdidas espontaneamente (ruso) ou planificadas (interlingue). Por outra banda, separa estas linguas segundo os medios de difusión preferentes, só oral, oral e escrito (esperanto), só escrito (como o chinés estándar), por signos ou mesmo musical (solresol). 

## Bibliografía  
(eo) Vĕra Barandovská-Frank, (2020), *Interlingvistiko**.** Enkonduko en la sciencon pri planlingvoj  (PDF)*, 333 pp., Poznań, Univ. Adam Mickiewicz, ISBN 9788365483539

(en) Gobbo, Federico, 2020, *Introduction to Interlinguistics,* München: GRIN Publishing
Colocación do produto

A **colocación do produto**, tamén coñecida polo anglicismo ***Product placement***, consiste nunha estratexia publicitaria baseada na introdución dun determinado produto ou unha marca nun soporte audiovisual.

Esta técnica xorde nos Estados Unidos dos anos 30 no eido cinematográfico cun fin narrativo que tras a segunda guerra mundial se ve truncada pola desconfianza que transmitía a publicidade.

Na década dos 70 tivo un gran prestixio pola aparición das axencias especializadas encargadas de buscar e negociar cos creadores das series e filmes.

Entre as *características* podemos diferenciar as seguintes:

* **Gran exposición:** os produtos son visualizados por unha gran cantidade de espectadores, xa que os soportes nos que se presentan teñen unha ampla audiencia.
* **Construción de percepción:** créase unha idea acerca do produto na mente do espectador.
* **Menos intrusivo:** o produto incorpórase de maneira sutil, dun xeito menos violento cara ao espectador.
* Facilidade para crear un **vínculo** entre o produto e o público.
* **Non** é un formato que implique unha **gran investimento** de diñeiro.

Podemos diferenciar dous **tipos** de *product placement*:

* **Pasivo:** non hai unha mención nin unha interacción directa co produto por parte dos personaxes. Xeralmente, este tipo desenvólvese a través de carteis ou curtametraxes.
* **Activo:** hai unha interacción e relación directa co produto por parte dos personaxes. Esta pode clasificarse á súa vez en dous subtipos:

# **Por acción,** cando hai unha interacción directa por parte dos personaxes pero estes non citan o produto.
# **Por mención,** cando ademais de haber unha interacción directa por parte dos personaxes co produto, estes menciónano.
## Notas
Symphonie

miniatura|Representación artística de Symphonie 2.
**Symphonie** foi unha serie de dous satélites de comunicacións europeos froito da colaboración entre Francia e Alemaña.

## Características 
Os dous satélies Symphonie foron satélites experimentais cos que Europa gañou experiencia no campo das comunicacións por satélite. O proxecto comezou en 1967 como unha colaboración entre Francia e Alemaña. Os dous satélites eran relativamente pequenos, de 230 kg ao chegar á órbita xeoestacionaria, estaban estabilizados nos tres eixos e usaban paneis solares. Cada un levaba dous transpondedores e excederon o seu tempo de vida previsto de cinco anos. Foron lanzados entre 1974 e 1975, con Symphonie 1 sendo enviado a unha órbita cemiterio en 1983 e Symphonie 2 en 1985. Construíuse unha terceira unidade, pero non foi lanzada. Para os lanzamentos usáronse foguetes Delta 2914, aínda que orixinalmente estaba planeado usar foguetes Europa 2 que nunca chegaron a estar en servizo.

## Historial de lanzamentos 
## Notas 
## Véxase tamén 
### Outros artigos 
*Europa 2
*Delta 2914
Selo cilíndrico

miniatura|245x245px|Selo con serpopardos . Período Uruk (4000–3000 a.C.)
Un **selo de cilindro** é un cilindro gravado cunha "historia en debuxo", que se usaba na antigüidade para enrolar unha impresión sobre unha superficie bidimensional, xeralmente arxila húmida. Os selos estaban feitos de pedra (lapislázuli, hematita, obsidiana, esteatita, ametista, cornalina, calcaria, diorita, talco, ágata, serpentina, clorita, glauconita, magnetita ), vidro, marfil, cerámica (por exemplo, faienza exipcia), metais. Debido á ausencia de boas pezas para esculpir, as grandes pedras dos primeiros cilindros foron probabelmente importadas da Persia.

Os selos cilíndricos foron inventados arredor do  en Oriente Medio, no lugar de Susa, no suroeste do actual Irán e no antigo sitio de Uruk, no sur de Mesopotamia. Utilizáronse como ferramentas administrativas, xoias e como amuletos máxicos até aproximadamente o  cando a escritura cuneiforme foi substituída polo arameo que utilizaba papiros e pergamiños en lugar de taboíñas de barro.

Durante o período das primeiras dinastías sumerias os temas producidos nas focas eran de "loita de animais", principalmente o ataque de leóns ao gando, e algunhas escenas relixiosas; no período acadio os temas relixiosos tornáronse máis abundantes; durante Ur III e o período babilónico basicamente as representacións dos cilindros eran de deuses e reis; no período asirio prestouse especial atención á produción de imaxes que representaban cazas de animais realistas; no período neobabilónico, coa popularización das focas, os temas principais foron a caza e os relixiosos.

Mentres que a maioría dos selos cilíndricos mesopotámicos forman unha imaxe usando depresións na superficie do cilindro, algúns selos cilíndricos imprimen imaxes usando áreas elevadas do cilindro. Os primeiros empréganse principalmente en arxilas húmidas; este último para imprimir imaxes en tecidos e outras superficies bidimensionais como macetas, cestos, bolsas de coiro, caixas de madeira.

Algúns selos cilíndricos esbozan narrativas secuenciadas, o que os converte en precursores da banda deseñada.

## Galería de fotos 

Ficheiro:Akkadian - Cylinder Seal with King or God and Vanquished Lion - Walters 42674 - Side B.jpg|Selo cilíndrico acadiano
Ficheiro:Pepi I seal E13441 mp3h8657.jpg|Selo exipcio do faraón Pepi I
Ficheiro:Near Eastern - Cylinder Seal with Two Figures and Inscriptons - Walters 42669 - Side A.jpg|Selo con dúas figuras e inscrición
Ficheiro:Cypriote - Cylinder Seal with a Nude Goddess - Walters 42415 - Side B.jpg|Selo cipriota con deusa núa
Ficheiro:Cypriote - Cylinder Seal with Rows of Genii - Walters 42830 - Side A.jpg|Selo cipriota con fileiras de xenio
Ficheiro:Babylonian - Cylinder Seal with Three Standing Figures and Inscriptions - Walters 42692 - Side A.jpg|Selo babilónico con tres figuras en pé e inscrición
Ficheiro:Near Eastern - Cylinder Seal with Figure and Inscriptions - Walters 42680 - Side B.jpg|Selo marrón do período neobabilónico

## Notas 
## Véxase tamén 
### Bibliografía 
* 
* 
* 
* 
*
El páramo (filme de 2021)

***El páramo*** é un filme español de 2021 dirixido por David Casademunt a partir dun guión de Casademunt, Fran Menchón e Martí Lucas. Está protagonizado por Inma Cuesta, Asier Flores e Roberto Álamo. Estreouse no Festival de Cinema de Sitges en outubro de 2021, antes da súa emisión en Netflix o 6 de xaneiro de 2022.

## Sinopse 
Lucía (Inma Cuesta), o seu marido (Roberto Álamo) e o seu fillo viven arredados da sociedade nun terro ermo e raso no que case non hai vida. Dende a partida do pai, a pequena unidade familiar que forman nai e fillo viven en completa soidade e a súa meta é desenvolver unha existencia tranquila. Nun principio conségueno, mais a aparición dunha misteriosa e violenta criatura que comeza a acosar a súa pequena casa porá a proba a relación que os une.

## Personaxes 
* Inma Cuesta como Lucía
* Asier Flores como Diego
* Roberto Álamo como Salvador
* Marià Llop como a besta
* Alejandra Howard como Juana

## Notas 
## Véxase tamén 
### Ligazóns externas 
*
Marià Faura i Sans

**Marià Faura i Sans** nado en Barcelona o 4 de agosto de 1886 e finado o 18 de novembro de 1941 foi un paleontólogo, xeólogo e profesor catalán.

## Biografía 
Ordenado sacerdote en 1908, dende moi novo interesouse polos crustáceos, graptólitos e moluscos paleozoicos da man de Font i Sagué. Foi profesor no Seminario Conciliar, na Universidade de Barcelona e na Escola de Agricultura. Interesouse por diversos temas que estudou en profundidade, como a hidroxeoloxía dos Pireneos, o petróleo de Sant Joan de les Abadesses, a sismoloxía en Cataluña, e descubriu diversos minerais. Fundou un observatorio meteorolóxico en Vielha, dirixiu a elaboración dun Mapa Xeolóxico de Cataluña publicado pola Mancomunitat de Catalunya dende 1917 e foi o responsable da paleontoloxía do Museo de Ciencias Naturais de Barcelona. Publicou varios estudos.

## Actividade como docente 
A morte de Font i Sagué converteu a Faura no primeiro profesor eclesiástico da Facultade de Ciencias e da Escola Industrial, e o primeiro da escola de Xeoloxía do Seminario. Faura foi nomeado posteriormente axudante no Departamento de Zootecnia da Escola Superior de Agricultura, e tamén impartía as materias de Botánica e Zooloxía Agrícolas e Anatomía e Fisioloxía Vexetal. En outubro de 1903 gañou a cátedra de Xeoloxía e Agroloxía que ocupou durante dez anos. En 1913, con todo, foi nomeado profesor titular de Botánica e Mineraloxía na acabada de crear sección de Ciencias Naturais da Facultade de Ciencias, facendo un xuízo crítico de todas as especies. As moitas tarefas civís de Faura axudan a explicar o seu camiño.

En 1910, iniciou unha longa traxectoria no ensino universitario, que culminou coa obtención da cátedra de Xeoloxía en 1933, xa secularizado, que se prolongou ata a súa depuración ao comezo do franquismo.

Faura tamén substituíu ocasionalmente a outros catedráticos de Xeografía e Xeoloxía Dinámica e de Xeoloxía Xeognóstica e Estratigráfica, e posteriormente pasou a ser axudante interino do grupo de Naturais e a partir de 1915, a auxiliar numerario; tamén foi axudante da materia de Mineraloxía e Botánica do curso preparatorio de Antón Vila Nadal.

Faura aplicou o método pedagóxico das excursións (ao Observatorio Fabra, ao Cabo de Creus, ás minas de Sant Joan de les Abadesses, aos volcáns de Olot etc.), como antes cando era alumno de Font i Sagué e Odón del Buen i del Cos. Tamén mostrou interese pola vulcanoloxía e a sismoloxía recollendo datos sísmicos desde 1909.

## Notas 
## Véxase tamén 
### Ligazóns externas 
* Biografía na páxina web da Sociedade de Xeografía Catalana Arxivat
Coa morte nos talóns

***Coa morte nos talóns*** (en ) é un filme estadounidense de 1959 producido e dirixido por Alfred Hitchcock. Está protagonizado por Cary Grant, Eva Marie Saint e James Mason. O guión foi escrito por Ernest Lehman, que quería escribir "o filme de Hitchcock para rematar todas os filmes de Hitchcock". *Coa morte nos talóns* é unha historia de identidade equivocada, cun home inocente perseguido por todos os Estados Unidos por axentes dunha misteriosa organización que intentan evitar que bloquee o seu plan de sacar de contrabando un microfilme que contén segredos do goberno. Esta é un dos filmes de Hitchcock que inclúe unha partitura musical de Bernard Herrmann e unha secuencia de título inicial do deseñador gráfico Saul Bass, e foi a primeira en presentar un uso prolongado da tipografía cinética nos seus créditos de apertura.

*Coa morte nos talóns* é considerado un dos filmes canónicos de Hitchcock da década de 1950 e a miúdo é considerado un dos mellores filmes de tódolos tempos. En 1995, foi escollido para a súa preservación no National Film Registry da Biblioteca do Congreso dos Estados Unidos de América por ser "cultural, histórica ou esteticamente significativo". Despois da súa primeira proxección, os críticos de *The New Yorker* e *The New York Times* aclamárono inmediatamente como unha obra mestra da comedia e unha sofisticada autoparodia.

Estreouse en galego o 21 de xaneiro de 2007 a través da TVG.

## Sinopse 
Roger O. Thornhill é un executivo publicitario de Nova York a quen uns espías confunden cun axente do goberno, George Kaplan, polo que queren asasinalo. Consegue escapar por pouco, mais ségueno de preto e o goberno non pode sacalo da situación porque teñen un dos seus axentes encubertos infiltrado entre eles que sería descuberto e asasinado por eses espías se fixesen algo. Nesta situación Thornhill coñece unha atractiva muller, Eve Kendall, que o axuda.

## Personaxes 
* Cary Grant como Roger Thornhill
* Eva Marie Saint como Eve Kendall
* James Mason como Phillip Vandamm
* Jessie Royce Landis como Clara Thornhill
* Leo G. Carroll como o Profesor
* Josephine Hutchinson como "Mrs. Townsend"
* Philip Ober como Lester Townsend
* Martin Landau como Leonard
* Adam Williams como Valerian
* Edward Platt como Victor Larrabee
* Robert Ellenstein como Licht
* Les Tremayne como poxador
* Philip Coolidge como Dr. Cross
* Patrick McVey como Sarxento Flamm
* Edward Binns como Capitán Junket
* Ken Lynch como Charlie

## Notas 
## Véxase tamén 
### Bibliografía 
* 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en Metacritic
REC 4: Apocalipsis

***REC 4: Apocalipsis*** (estilizado como **[•REC]⁴**) é un filme español de terror de 2014 dirixido e escrito por Jaume Balagueró. É o cuarto e derradeiro título da franquía *REC*. É unha secuela directa de *REC 2*, xa que os seus eventos ocorren inmediatamente despois dos deste filme. Manuela Velasco retoma o papel da xornalista Ángela Vidal. O filme estreouse no Festival Internacional de Cinema de Toronto o 9 de setembro de 2014 e no Festival de Cinema de Sitges o 3 de outubro.

## Personaxes 
* Manuela Velasco como Ángela Vidal
* Paco Manzanedo como Guzmán
* Héctor Colomé como Dr. Ricarte
* Ismael Fritschi como Nic
* Críspulo Cabezas como Lucas
* Paco Obregón como Dr. Ginard
* Mariano Venancio como Capitán Ortega
* María Alfonsa Rosso como Anciá
* Cristian Aquino como Edwin (o cociñeiro)
* Carlos Zabala como Goro
* Emilio Buale como Jesu
* Javier Laorden como Médico Auxiliar

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
TabletSat-Aurora

**TabletSat-Aurora** é un satélite ruso lanzado a bordo dun foguete Dnepr desde Dombarovskii o 19 de xuño de 2014.

## Características 
TabletSat-Aurora foi deseñado e construído pola compañía rusa SPUTNIX como demostrador tecnolóxico e para observación terrestre. O satélite utiliza o bus TabletSat-2U-EO, coas seguintes características:

*Estabilización nos tres eixos mediante volantes de inercia, xiroscopios, sensores solares e estelares, un magnetómetro e un sensor de velocidade de xiro.
*Navegación mediante GPS.
*Módulo de comunicación e telemetría mediante UHF.
*Sistema de transmisión en banda X.
*Baterías de litio como parte do sistema de enerxía.
*paneis solars experimentais de arseniuro de galio.

O satélite leva a bordo unha cámara pancromática capaz de obter fotos e vídeo na banda espectral entre 430 e 950 nm, cunha resolución de 15 m.

## Notas 
## Véxase tamén 
### Outros artigos
*Dnepr (foguete)
El Biscella

miniatura|Porta Ticinese, o barrio de Milán onde vive "El Biscella".

"'**El Biscella**" («O rizado» ) é unha canción milanesa, cuxa letra foi escrita por Alfredo Bracchii, e cuxa música foi composta por Giovanni D'Anzi.

Considérase unha das cancións milanesas máis coñecidas, sendo reproducida en toda Italia e usada coma estereotipo da música en italiano. Foi interpretada, en versións distintas, por D'anzi, Nanni Svampa, Gianni Magni.

## Sinopse 
"Biscella" é unha palabra milanesa que significa "rizado" (derivado de bisc-bish, que significa ourizo), unha especie de matón que tenta intimidar á xente, pero cuxos traxes extravagantes o fan máis cómico que perigoso.

A canción conta a historia deste biscella que vive no barrio de Porta Ticinese que vai ás festas, e que todos rin ás súas costas o seu xeito cómico de bailar e polas súas roupas ridículas.

## Notas
T-7A

**T-7A** foi un foguete sonda de propelente líquido da República Popular da China, sucesor do T-7.

## Características
T-7A foi desenvolvido a partir de xaneiro de 1962 para cumprir o obxectivo de facer investigacións por enriba dos 60 km de altura de teito máximo do T-7. Os requirimentos eran poder enviar 40 kg de carga a 115 km de altura ou 170 kg a 60 km. A sección de carga estaba deseñada para poder separarse do resto do foguete e ser recuperada mediante paracaídas, o que permitía enviar cargas biolóxicas, xeofísicas ou de estudos de radiación. O primeiro lanzamento dun T-7A tivo lugar o 1 de decembro de 1963 e foi un éxito, recuperándose a carga útil. En varios dos lanzamentos posteriores se enviaron ratas, ratos, moscas do vinagre e outros seres vivos a bordo. Nun lanzamento en xuño de 1965 enviouse un can a bordo bautizado como Xiao Bao para estudar, mediante unha cámara a bordo, o seu comportamento en microgravedade.

## Véxase tamén 
### Outros artigos 
*T-7
*República Popular da China

## Notas
José de Lis Costas

**José de Lis Costas**, nado en Gondomar e finado no mesmo concello o 10 de agosto de 1992, foi un industrial e político galego.

## Traxectoria 
Foi nomeado alguacil do Concello de Gondomar en 1959. Concelleiro en Gondomar e primeiro tenente alcalde, foi nomeado alcalde de Gondomar en xullo de 1972, tomando posesión o 28 de xullo. Nas primeiras eleccións democráticas presentouse á alcaldía encabezando unha candidatura independente e foi elixido alcalde con maioría absoluta. Nas municipais de 1983 encabezou a candidatura Vecinos Independientes e volveu ser elixido alcalde co apoio do PPdeG. Pasouse ao PPdeG. Posteriormente foi concelleiro e ingresou no CDS. En novembro de 1991 foi condenado polo xulgado do Penal de Vigo a un ano de inhabilitación e a pagar 10 millóns de pesetas por un delito fiscal. Finou en Gondomar de cancro de pulmón o 10 de agosto de 1992.

## Vida persoal 
Casou con Rosa Fernández Pérez.

## Notas 
## Véxase tamén 
### Outros artigos 
* Eleccións municipais en Gondomar
Bridge to Terabithia (filme de 2007)

***Bridge to Terabithia*** é un filme estadounidense de 2007 dirixido por Gábor Csupó e escrito por David L. Paterson e Jeff Stockwell. Baséase na novela homónima de 1977 escrita por Katherine Paterson. O filme, protagonizado por Josh Hutcherson, AnnaSophia Robb, Robert Patrick, Bailee Madison e Zooey Deschanel, conta a historia dun neno e unha nena de 11 anos que son amigos e veciños e crean un mundo de fantasía chamado Terabithia para enfrontarse á realidade e pasar o seu tempo libre xuntos nunha casa na árbore abandonada.

## Personaxes 
* Josh Hutcherson como Jess Aarons
* AnnaSophia Robb como Leslie Burke
* Bailee Madison como May Belle Aarons
* Robert Patrick como Jack Aarons
* Kate Butler como Mary Aarons
* Zooey Deschanel como Ms. Edmunds
* Latham Gaines como Bill Burke
* Judy McIntosh como Judy Burke
* Lauren Clinton como Janice Avery
* Cameron Wakefield como Scott Hoager
* Elliot Lawless como Gary Fulcher
* Isabelle Kircher como Carla
* Carly Owen como Madison
* Patricia Aldersley como avoa Burke
* Jen Wolfe como Mrs. Myers
* James Gaylyn como director Turner
* Phil Grieve como Mr Bailey
* Ian Harcourt como Kenny (condutor de bus)
* Devon Wood como Brenda Aarons
* Emma Fenton como Ellie Aarons
* Grace Brannigan como Joyce Aarons
* Paddy como Príncipe Terrien

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
T-7

**T-7** foi un foguete sonda de propelente líquido da República Popular da China desenvolvido ao finais dos anos 1950 baixo a dirección de Wang Xiji e formado por unha soa etapa.

## Características
T-7 foi comezado a ser desenvolvido polo Instituto de Deseño Electromecánico de Shanghai en outubro de 1959. O resultado foi un primeiro foguete de probas a escala, o T-7M, que engalou con éxito desde Laoqong por primeira vez o 19 de febreiro de 1960, chegando a 8 km de altura. Un segundo lanzamento, usando foguetes auxiliares de propelente sólido, levaron a outro T-7M a 9,8 km de altura. En marzo de 1960 comezouse a construír unha rampla de lanzamento para os T-7 a escala completa na zona de Guangde, na provincia de Anhui. O T-7 definitivo era un foguete de propelente líquido, sen guiado e auxiliado por propulsores de propelente sólido capaz de enviar 25 kg de carga a case 60 km de altura. O primeiro lanzamento con éxito dun T-7 tivo lugar o 13 de setembro de 1960, aínda que non sería ata o lanzamento do 23 de novembro de 1961 en que o foguete sonda chegaría á súa altura de deseño. Os foguetes usáronse tanto para probas tecnolóxicas como para estudar a atmosfera e facer investigacións meteorolóxicas. Ao T-7 substituíuno o T-7A, máis potente.

## Véxase tamén 
### Outros artigos 
*T-7A
*República Popular da China

## Notas
Sense and Sensibility (filme)

***Sense and Sensibility*** é un filme británico-estadounidense de 1995 dirixido por Ang Lee e baseado na novela homónima de 1811 escrita por Jane Austen. Emma Thompson escribiu o guión e interpreta o papel de Elinor Dashwood, mentres que Kate Winslet interpreta a irmá máis nova de Elinor, Marianne. O filme conta a historia das irmás Dashwood, membros dunha rica familia inglesa de terratenentes, que deben lidar coas circunstancias dun evento repentino que as obriga a buscar seguridade financeira a través do matrimonio. Hugh Grant e Alan Rickman interpretan os seus respectivos pretendentes.

## Personaxes 
* Emma Thompson como Elinor Dashwood
* Kate Winslet como Marianne Dashwood
* Alan Rickman como Coronel Brandon
* Imogen Stubbs como Lucy Steele
* Hugh Grant como Edward Ferrars
* Greg Wise como John Willoughby
* Gemma Jones como Mrs. Dashwood
* Harriet Walter como Fanny Dashwood
* James Fleet como John Dashwood
* Hugh Laurie como Mr. Palmer
* Imelda Staunton como Charlotte Palmer
* Robert Hardy como Sir John Middleton
* Elizabeth Spriggs como Mrs. Jennings
* Tom Wilkinson como Mr. Dashwood
* Emilie François como Margaret Dashwood
* Richard Lumsden como Robert Ferrars

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic
Guns Akimbo

***Guns Akimbo*** é un filme de 2019 escrito e dirixido por Jason Lei Howden. Está protagonizado por Daniel Radcliffe, Samara Weaving, Ned Dennehy, Natasha Liu Bordizzo, Grant Bowler, Edwin Wright, Rhys Darby, Milo Cawthorne, Richard Knowles e Mark Rowley.

O filme estreouse internacionalmente no Festival de Toronto de 2019 e nos cinemas de Nova Zelandia o 5 de marzo de 2020 a través de Madman Entertainment. Por mor da pandemia de COVID-19 que pechou os cinemas en todo o mundo, o filme quedou dispoñible dixitalmente menos de tres semanas despois de ser estreado nos cinemas, e gañou 1 millón de dólares sobre un orzamento de produción de 15 millóns de dólares.

## Personaxes 
* Daniel Radcliffe como Miles Lee Harris
* Samara Weaving como Nix Degraves
* Ned Dennehy como Riktor
* Natasha Liu Bordizzo como Nova Alexander
* Grant Bowler como Degraves
* Edwin Wright como Stanton
* Rhys Darby como Glenjamin
* Milo Cawthorne como Hadley
* Richard Knowles como Zander
* Mark Rowley como Dane
* Racheal Ofori como Effie
* Colin Moy como Clive
* Hanako Footman como Ruby
* Set Sjöstrand como Fuckface
* J. David Hinze como CNN Anchor 
* Jack Riddiford como Shadwell

## Notas 
## Véxase tamén 
### Ligazóns externas 
*
Centre de documentation et d'étude sur la langue internationale

O '''Centre de documentation et d'étude sur la langue internationale''' (CDELI; galego: "Centro de Estudos e Documentación sobre a lingua internacional") en La Chaux-de-Fonds, Suíza, foi fundado en 1967 por Claude Gacond. É a rama principal da biblioteca da cidade. Contén máis de 20.000 unidades bibliográficas. Neutral interlingüísticamente (polo tanto, "la langue internationale"), o CDELI pretende conservar documentos en e sobre todo tipo de linguas construídas: ofrece, ademais de libros e publicacións periódicas en esperanto, as máis ricas coleccións de materiais sobre volapük e interlingue, entre outros.
## Notas 
## Ligazóns externas 
* UEA-Vikio: Switzerland
* CDELI (français)
* CDELI (esperanto)
* CDELI (www.cdeli.org)
Bortført

***Bortført*** é unha serie de televisión israelí-norueguesa de 2021 estreada a través de Netflix o 8 de abril de 2021. Está protagonizado por Anneke von der Lippe, Amos Tamam, Raida Adon. Foi dirixido xuntamente entre Uri Barbash e Stian Kristiansen.

## Sinopse 
Pia, unha moza norueguesa, e os seus dous amigos israelís de vacacións na Deserto do Sinaí son secuestrados por terroristas do Estado Islámico, que os ameazan de morte a menos que se libere a doce detidos do Estado Islámico. A súa nai, unha diplomática norueguesa, viaxa a Israel, confiando en vellos amigos e nunha verdade profunda para axudar a liberar a súa filla.

## Personaxes 
* Anneke von der Lippe como Alex
* Amos Tamam como Arik
* Raida Adon como Layla
* Andrea Berntzen como Pia
* Daniel Litman como Nadav
* Hisham Sulliman como Ali

## Notas 
## Véxase tamén 
### Ligazóns externas 
*
Convención Constitucional (Chile)

miniatura|250px|Logo da Convención Constitucional.
A **Convención Constitucional** é o corpo constituínte da República de Chile a cargo de redactar unha nova Constitución Política da República após a aprobación do plebiscito nacional en outubro de 2020, e cuxa proposta será aprobada ou rexeitada mediante un referendo en 2022. A súa creación e regulación foron efectuados a través da Lei N.º 21 200, publicada o 24 de decembro de 2019, que reformou a Constitución Política da República para incluír o proceso de redacción dunha nova constitución. Comezou o seu funcionamento o 4 de xullo de 2021 e estímase que opere por nove meses cunha única prórroga de tres meses se así o solicita o organismo.

## Etimoloxía 
Segundo o senador Jaime Quintana (PPD), o termo «Convención Constitucional» foi cuñado durante a redacción do «Acordo pola paz social e a Nova Constitución» o 14 de novembro de 2019; devandita tarde recibiu unha comunicación de Mario Desbordes, daquela presidente de Renovación Nacional, no que solicitou que o órgano redactor da nova Constitución Política non recibise o nome de «asemblea constituínte» para facilitar a aprobación do acordo por parte dos partidos políticos de dereita.

De acordo a varios académicos, como por exemplo Claudia Heiss e Francisco Soto, o concepto de «Convención Constitucional» sería equivalente ao concepto de «asemblea constituínte», en canto ao seu funcionamento e composición serían os mesmos, e ambos corresponden a órganos colexiados que redactan unha Constitución. O avogado Leonel Sánchez sinala que a definición de ámbolos dous conceptos é semellante, tomando como base estudos do Programa das Nacións Unidas para o Desenvolvemento (PNUD) e casos doutros países con órganos constituíntes análogos. Mario Herrera, académico da Universidade de Talca, sinala que non existen diferenzas entre a Convención Constitucional e unha Asemblea Constituínte, xa que en ambas os seus integrantes son elixidos por votación popular e o seu único fin é redactar unha nova Constitución Política.

## Notas 
### Notas 
## Véxase tamén 
### Ligazóns externas 
* Páxina oficial
A Barreira, Boal, Boal

**A Barreira**  é un lugar da parroquia de Boal no concello de Boal que se localiza no occidente de Asturias. 

Situado a 635 metros sobre o nivel do mar, a aldea localízase a 0,5 km da vila, e capital do concello, da Boal e en 2021 contaba con 15 habitantes. 
## Notas
Oriol Comas Bru

**Oriol Comas Bru**, nado en Gavà (provincia de Barcelona) o 23 de maio de 1985, é un adestrador de baloncesto catalán.

## Traxectoria
Traballa como adestrador asistente no Club Baloncesto Breogán da Liga ACB. O 23 de xaneiro de 2022 exerceu como adestrador principal do Breogán no encontro disputado no Pavillón Multiúsos Fontes do Sar de Santiago de Compostela ante o Obradoiro debido ás baixas de Veljko Mršić e Javier Muñoz por mor da COVID-19.

## Notas 
## Véxase tamén 
### Ligazóns externas 
* Perfil de Oriol Comas na ACB
Oriol Comas

O nome **Oriol Comas** pode referirse a:

***Oriol Comas i Coma**, creador de xogos de mesa catalán (n. 1956);

***Oriol Comas-Basté**, cienífico catalán;
***Oriol Comas Bru**, adestrador de baloncesto catalán (n. 1983).
Taifun

**Taifun** foi unha serie de satélites artificiais militares soviéticos e rusos usados para calibración de radares terrestres.

## Taifun 1 
Os Taifun 1, tamén coñecidos como **Vektor**, foron a primeira serie de satélites Taifun. Eran satélites para calibración de radar activos en forma de esfera de 2 m de diámetro e coa superficie cuberta por células solares. Tiñan unha masa de 500 kg e lanzáronse 24, todos foron lanzados mediante foguetes Kosmos-3M, enre 1974 e 1994.

## Taifun 1B (Yug) 
Os Taifun 1B ou Yug eran, ao contrario que os Taifun 1, satélites pasivos. Tiñan tamén forma de esfera de 2 m de diámetro e unha masa similar, pero sen as células solares da superficie. Lanzáronse 14 entre 1979 e 1996, todos mediante Kosmos-3M excepto un, lanzado mediante un Zenit 2.

## Taifun 2 
Os Taifun 2 eran satélites contedores que, unha vez en órbita, liberaban ata 24 subsatélites denominados **Romb** para simular o despregue de diversas oxivas por un mísil balístico e poder calibrar os radares de terra adecuadamente. Estaban estabilizados nos tres eixos e usaban o bus AUOS-3. Lanzáronse 27 usando foguetes Kosmos-3M entre 1976 e 1995.

## Taifun 3 
Os Taifun 3 ían ser unha versión mellorada dos Taifun 2. Non se chegou a lanzar ningún.

## Notas 
## Véxase tamén 
### Outros artigos 
*Kosmos-3M
*Zenit 2
Reumatismo

O **reumatismo** ou **trastorno reumático** é un termo xeral para os problemas médicos que poden danar o corazón, os ósos, as articulacións, os riles, a pel e os pulmóns. O estudo destes problemas chámase reumatoloxía. Outro significado de reumatismo é *proceso patolóxico que afecta ó tecido conxuntivo do aparello locomotor, sobre todo ás articulacións, que ten como síntomas máis característicos a dor e a rixidez dalgunha estrutura deste aparello.* Tamén se di **reuma** ou **reumatismo articular** como termo particular desta acepción.

## Tipos 
Os principais trastornos reumáticos que se coñecen son:

* Espondilite anquilosante
* Dor nas costas
* Dor de pescozo
* Bursite / Tendinite, dor no ombreiro, pulso, bíceps, perna, xeonllo (rotuliano), nocello, cadeira e calcaño
* Capsulite
* Fibromialxia
* Osteoartrite
* Artrite psoriásica e artite reumatoide
* Febre reumática
* Enfermidade cardíaca reumática (complicación a longo prazo da febre reumática)
* Artrite reumatoide
* Lupus eritematoso sistémico
* Arterite temporal e polimialxia reumática
* Tenosinovite

## Tratamento 
A medicina moderna baseada na evidencia demostra que os distintos trastornos reumáticos teñen diferentes causas (e varios deles teñen máis dunha) e precisan de diferentes tipos de tratamento.

### Remedios tradicionais 
Moitos remedios tradicionais a base de plantas foron utilizados para o "reumatismo", e sonnos coñecidos por haber sido recollidos por distintos etnógrafos e médicos.

En Sobradelo celébrase tódolos maios unha romaría popular á que acoden enfermos de reuma á capela do lugar de San Cibrán, respectado como avogoso contra este mal. El mesmo estaba enfermo e con moitas dores tras predicar por distintas zonas do Salnés, polo que acordou ir de peregrino ó Apóstolo Santiago a ver se o curaba ou o aliviaba cando menos. Ó pasar por Sobradelo deitouse a descansar baixo un carballo, e aproveitou o momento para pedir axuda tamén a Virxe María. E esta escoitouno e tranquilizouno cando lle dixo que quedaba todo da súa man; e, efectivamente, as dores desapareceron de socato. O santo, agradecido, decidiu levantar onda o carballo unha capela, cunha figura da Virxe, da Quinta Angustia. 

Cando chegou o momento en que o santo morreu, os veciños labraron unha imaxe súa coa madeira do carballo onde descansou, e déronlle o seu nome ó lugar: San Cibrán, un lugar da parroquia de Sobradelo. Co paso do tempo foi adquirindo sona como santo milagreiro, sanador da reuma, e na festa que se fai na súa honra, no mes de maio, os enfermos desta doenza achéganse á capela e o sancristán tócalle cunha réplica de pequeno tamaño da imaxe do santo. E disque curan.

## Notas 
## Véxase tamén 
### Bibliografía 
Para a sección **Remedios tradicionais**:
* Mancomunidade do Salnés: San Cibrán, avogado da reuma  [consultado o 2.01.2025]

### Ligazóns externas 
* Colexio Americano de Reumatoloxía
* EULAR - A Liga Europea contra o Reumatismo
* Sitio web da BBC "Your Health" sobre artrite e reumatismo Archived  
* Artigo de medicina electrónica sobre reumatismo non articular
Cosmoglotta

**Cosmoglotta** é a revista central do movemento occidentalista.

Cosmoglotta é o órgano de prensa oficial da Interlingue-Union.

## Historia 
A precursora de *Cosmoglotta* foi a revista *Kosmoglott*, publicada en Talín entre 1922 e 1926 e publicada por unha asociación do mesmo nome fundada polo lingüista alemán báltico Edgar de Wahl.

En 1927, a revista pasou a chamarse *Cosmoglotta* (a partir do número 38) e comezou a publicarse en Viena. Despois de que A. Z. Ramstedt se convertese no editor en xefe da revista, a súa publicación trasladouse a Estocolmo. A revista publicouse alí ata que Ric Berger se converteu en editor en xefe.

A principios de 1934, a revista *Helvetia*, que se publicou en Suíza entre 1928 e 1933, fusionouse con Cosmoglotta. Cosmoglotta tamén se emitiu posteriormente en Suíza.​

En 1935, comezou a aparecer un xornal adicional pertencente a *Cosmoglotta*. As publicacións principal e secundaria distinguíronse máis tarde como serie A e serie B.

Hoxe, a revista publícase irregularmente.

## Xefes de redacción 
* 1922-1926: Edgar de Wahl;
* 1927-1930: Engelbert Pigal;
* 1931-1932: A. Z. Ramstedt, Bertil Blomé;
* 1933-1950: Ric Berger;
* 1951-1957: *Interlingue Institute*;
* 1958-1985: Alphonse Matejka;
* 1985-2000: Adrian J. Pilgrim;
* Desde 2000: Bedřich Plavec.

## Notas 
## Véxase tamén 
### Ligazóns externas 
* Dixitalización de las revistas  *Kosmoglott* (1922-1926) e *Cosmoglotta* (1927-1947)
* *Supplement al Kosmoglott*, n.º 5 (1926)
* *Cosmoglotta* n.º 67, diciembre de 1926
* *Cosmoglotta* n.º 289-302A (2000-2004)
* *Cosmoglotta* n.º 309, 2010 (PDF)
* Todos los números de *Kosmoglott* e *Cosmoglotta* dixitalizados en archive.org